Ekscentricitetas
Ekscentricitetas (santrumpa – e) – tai dydis, apibūdinantis orbitos elipsiškumą. Jis lygus atstumo tarp elipsės centro ir jos židinio santykiui su didžiuoju elipsės pusašiu. Apskritiminės orbitos e = 0, parabolinės orbitos e = 1. Žinant didįjį orbitos pusašį ir ekscentricitetą, galima apskaičiuoti orbitos perihelį ir afelį. Elipsės ekscentricitetas apskaičiuojamas pagal formulę: e = 1 − b 2 a 2 , {\displaystyle {\text{e}}={\sqrt {1-{b^{2} \over a^{2}}}},} kur a ir b atitinkamai yra elipsės didysis ir mažasis pusašiai. Ekscentriciteto sąvoka įvedama ir hiperbolėms, joms jis yra didesnis už vienetą. Kuo didesnis yra hiperbolės ekscentricitetas, tuo labiau jos dvi šakos yra panašios į lygiagrečias tieses. Hiperbolės ekscentricitetas apskaičiuojamas pagal formulę: e = 1 + b 2 a 2 , {\displaystyle {\text{e}}={\sqrt {1+{b^{2} \over a^{2}}}},} kur a ir b atitinkamai yra hiperbolės realus ir menamas pusašiai. Kreivės, turinčios vienodus ekscentricitetus, yra panašios.